Vi bygger nyt og søger efter gode råd om lyssætning til køkken, badeværelse, entré osv. Hvilke armaturer anbefaler I? Hvordan skal de anbringes og hvad skal man huske på? Hvad skal vi overveje i forhold til en renovering/nybyggeri med LED-belysning?

Belysning handler for os om at fremhæve rummet og tilpasse lyset til overflader, hvor det er nødvendigt.   

 **Hvilken type hus har I?**   

Vælg en facadebelysning, der passer til husets udformning. Et etplanshus med jævn facade og med vægpartier kan passe til udhængsbelysning, mens et hus med fremspringende detaljer som solbænke kan være sværere at belyse med udhængsbelysning, fordi man nemt får skygger, der kan opleves som hårde. Placeringen er vigtig, belys hellere kun vægpartierne og få en ujævn cc-afstand end at have en jævn cc-afstand men med hårde skygger. Tænk på, hvordan lyset falder.   

 **Hvordan ser haven ud?**   

Findes der måske planter, der kan belyses. Træer, bede eller måske et plankeværk eller en mur. Udnyt de vertikale overflader for at »bygge et rum« ved hjælp af lys.   

  

**Hvordan er de indvendige materialevalg såsom farver, vægge og gulve?**  

Det kan være nyttigt at vide, at mørke farver absorberer lys mens lyse farver reflekterer. Et mørkfarvet rum vil aldrig opleves lige så lyst som et hvidmalet. Har man et mørkt gulv så kan det være smart at belyse væggene, hvis de er lyse, for at rummet alligevel kan opleves lyst.  

  

**Hvilken type er loftet (skråt loft/plant)?**   

Tænk på at med et plant loft kan man lettere tilpasse lyset efter vægge eller gangarealer, mens det med et skråt loft passer bedre med en jævnere placering. I skrå lofter skal downlights kunne vippes lige så meget som loftet hælder, for at man kan rette lyset lige ned.  

  

**Hvilken loftshøjde har rummet?**   

Ved store loftshøjder har man måske brug for en stærkere downlight, mens det ved lave loftshøjder lige over de 2 meter kan være godt med en bred spredning og/eller svagere downlight.  

  

Alt dette påvirker valget af belysningsløsninger. I næste trin er det godt at gennemtænke følgende:  

  

**Hvilke(n) farvetemperatur ønskes på belysningen (LED)?**  

3.000K, som giver halogenkarakter, eller en endnu varmere tone, 2.700K, der giver glødepære effekt?  

 **Hvilken form vil man have på armaturerne?**   

Firkantede, runde eller en blanding?  

  

**Hvor har man behov for arbejdslys og almen belysning?**   

Gennemgå rum for rum og tænk over, hvor der er brug for lys.  

  

**Findes der detaljer i huset, man vil belyse?**  

Gå gennem rum for rum og tænk over om der er noget specielt, du gerne vil fremhæve ved hjælp af lys.  

 **Hvilken type af styresystem vil man have?**  

Enkelt med trykknapper/dæmpere/noget mere avanceret? Hvis man vælger et styresystem er det vigtigt at styresystemet og belysningen er kompatible.
